Kersti Kreismann

Kersti Kreismann (sündinud 25. jaanuaril 1947 Tali külas) on eesti näitleja.

Ta lõpetas Kilingi-Nõmme Keskkooli 1965. aastal. 1965–1968 õppis ta Tartu Riiklikus Ülikoolis eesti filoloogiat. 

1972 lõpetas ta Tallinna Riikliku Konservatooriumi lavakunstikateedri V lennu ja töötab samast aastast Eesti Draamateatris näitlejana.

Kersti Kreismann on mänginud kuuldemängudes, telelavastustes ja teleseriaalides ("Salmonid" 1993–1995, "M Klubi" 1996–1998, "Kodu keset linna" alates 2003). Samuti on ta teinud filmirolle (näiteks "Jõulud Vigalas" 1980).

2014. aastal mängis ta inglise kriminaalsarja "Inspektor Banks" kahes osas eestlannat.

1980. aastal kirjutas Kersti Kreismann alla 40 kirjale.

Tunnustus
 1977 Ants Lauteri nimeline auhind
 1988 Eesti NSV teeneline kunstnik
 2001 Suur Ants, Eesti Draamateatri kolleegipreemia naispeaosatäitjale (Leena Tuisu rolli eest lavastuses "Kadunud poeg" ja Kareni rolli eest lavastuses "Õhtusöök sõpradega")
 2002 Eesti Teatriliidu naispeaosatäitja auhind
 2003 Suur Ants, Eesti Draamateatri kolleegipreemia naispeaosatäitjale (Helene Alvingi rolli eest lavastuses "Kummitused")
 2004 Eesti Teatriliidu naispeaosatäitja auhind
2004 stipendium "Ela ja sära"
 2006 Riigivapi IV klassi teenetemärk
 2013 Eesti Teatriliidu naispeaosatäitja auhind
 2015 Karl Adra nimeline auhind

Isiklikku
Tema poeg Andres Raag on samuti näitleja. 
Ta elas aastaid koos kirjaniku ja lavastaja Mati Undiga.

Viited

Kirjandus
 Margit Kilumets, Kersti Kreismann. "Kersti Kreismann. Paljajalu kõrrepõllul". Ajakirjade Kirjastus 2008. ISBN 9789949443642

Välislingid
 Kersti Kreismann Draamateatri kodulehel
 Andres Laasik, Kersti Kreismann: küps inimene on laval huvitavam, Eesti Päevaleht, 20. jaanuar 2007
 Jaanus Kulli, Juubilar Kersti Kreismann kätles õnnitlejatega poolteist tundi, Õhtuleht, 31. jaanuar 2007

Eesti Draamateatri näitlejad
Eesti telenäitlejad
Eesti NSV teenelised kunstnikud
Riigivapi IV klassi teenetemärgi kavalerid
Eesti Muusika- ja Teatriakadeemia vilistlased
Sündinud 1947